BG
C 63/26
Официален вестник на Европейския съюз
20.2.2023 г.
При условията на евентуалност спрямо предходното: — да постанови или да предприеме други такива мерки, които Съдът на Европейския съюз счете за справедливи и подходящи.
В процесуално отношение: — да осъди Европейската комисия да заплати съдебните разноски в настоящото производство, в това число полагаемите адвокатски хонорари.
Основания и основни доводи Жалбоподателят изтъква четири основания, в някои от които има няколко твърдения.
Според тези основания на LE в обжалваното съдебно решение Общият съд допуснал грешки при прилагане на правото, като: — основал преценката си по съществото на спорното решение на изложението на възраженията, предоставено от Европейската комисия, — приложил към решенията прекалено строги и погрешни правила за доказване, — свел до минимум съдебния контрол, който той следва да извърши; — не спазил приложимите правни критерии, свързани с правните принципи, и не зачел принципите на състезателност, на равно третиране, на добра администрация, на оправдани правни очаквания и съдебната практика, която е благоприятна за жалбоподателя, — позовал се на предполагаеми доказателства, които не са предоставени или изтъкнати на жалбоподателя преди Комисията да вземе решението.
Жалба, подадена на 29 декември 2022 г. от „Sistem ecologica“ production, trade and services d.o.o.
Srbac срещу решението, постановено от Общия съд (втори състав) на 19 октомври 2022 г. по дело T-81/21, „Sistem ecologica“ production, trade and services d.o.o./Комисия (Дело C-787/22 P) (2023/C 63/33) Език на производството: английски Страни Жалбоподател: „Sistem ecologica“ production, trade and services d.o.o.
Srbac (представители: D. Diris, advocaat, D. Rjabynina, advocaat) Друга страна в производството: Европейска комисия Искания Жалбоподателят иска от Съда: — да обяви жалбата за допустима и основателна, — да отмени решението, постановено от Общия съд на 19 октомври 2022 г. по дело T-81/21, — да осъди Комисията да заплати съдебните разноски.
Основания и основни доводи Първо основание: нарушение на член 263 ДФЕС, Регламент No 883/2013 (1) и Регламент No 1049/2001 (2), както и липса на мотиви и противоречиви съображения при разглеждане на допустимостта на жалбата в първоинстанционното производство.
Второ основание: нарушение на член 124 от Споразумението за стабилизиране и асоцииране между Европейските общности и Босна и Херцеговина, член 7, параграфи 2 и 4 от Протокол No 5 към посоченото споразумение, член 21 във връзка с член 51 от Хартата на основните права на Европейския съюз и Регламент No 883/2013 при разглеждане на приложимото право и на отговорността на OLAF като цяло и конкретно при проверката на 4 декември 2019 г.